Úr Balázs
ur.balazs at fsf dot hu 2015, 2016, 2019, 2021, 2023.

# Képek nyomtatása

A megjelenítő módban lévő jelenlegi kép nyomtatásához használja a Fájl Nyomtatás menüpontot, vagy a Ctrl p billentyűkombinációt.

Egy vagy több kép nyomtatásához a böngésző módból jelölje ki a kívánt képeket, majd használja a Fájl Nyomtatás menüpontot, vagy a Ctrl p billentyűkombinációt.

A használandó nyomtató a nyomtatási párbeszédablak Általános lapjáról választható ki.

A használandó papír típusa az Oldalbeállítás lapról választható ki.

Az Elrendezés lap néhány gThumb-specifikus beállítást biztosít. Itt állíthatja be az egyes oldalakra felvenni kívánt képek számát, valamint egy előnézet ablaktáblát is nyújt. Feliratok is adhatók a képek alá egy beállítható betűkészlettel. A feliratok a felsorolt fájljellemzők kijelöléséből választhatók ki (mint például fájlnév, a fénykép dátuma, fényképező zársebessége, és egyebek). Minden kép újrapozicionálható a nyomtatási területén belül az ezen a lapon lévő vezérlők használatával.

Amikor készen áll a nyomtatásra, akkor nyomja meg a Nyomtatás gombot.