Úr Balázs
ur.balazs at fsf dot hu 2015, 2016, 2019, 2021, 2023.

# Bélyegkép források

A böngészőablak normális esetben a kijelölt mappában lévő képek és filmek bélyegképeit jeleníti meg. Az egyéb fájlok általános ikonjai (például hangfájloké) is megjelenhetnek.

A Nézet Szűrő párbeszédablak használatával kiválaszthatja, hogy milyen típusú fájlokat jelenítsen meg a böngészőnézet. Az alapértelmezés az összes médiafájl (képek, filmek, hangok) megjelenítése, de ez megtehető többé vagy kevésbé korlátozóan.

A bélyegképek előállíthatók számos különböző módon. A gThumb először a rendszer gyorsítótárában meglévő bélyegképeket fogja ellenőrizni.

Ha nem található gyorsítótárazott bélyegkép, és egy képfájl tartalmaz beágyazott bélyegképet (a digitális fényképezőgépek által előállított JPEG-fájlok általában ilyenek), akkor a gThumb meg fogja próbálni azt használni. A gThumb meg fogja erősíteni, hogy a bélyegkép méretaránya hasonló-e a fő képéhez, és figyelmen kívül fogja hagyni azokat a bélyegképeket, amelyekről úgy tűnik, hogy nem egyeznek a fő képpel.

Ha ez nem működik, akkor a gThumb meg fogja próbálni betölteni a teljes fájlt, és előállítani egy lekicsinyített bélyegképet.

Végül a gThumb használni fogja a rendszer által meghatározott parancsfájlok egyikét az egyes médiatípusok bélyegképének elkészítéshez. Például néhány rendszer mplayer vagy totem vagy egyéb videomegjelenítő programot használhat a filmek bélyegképeinek előállításához.

A gThumb el fogja menteni a bélyegképeket a rendszer gyorsítótárába, hogy megoszthassa azokat az egyéb alkalmazásokkal. Alapértelmezetten a Gnome rendszerek törlik a gyorsítótárazott bélyegképeket, ha azok 180 napnál régebbiek, vagy ha a bélyegkép-gyorsítótár meghaladja az 512 MB-os méretet. A technikai vénájú felhasználók felfedezhetik ezeket a beállításokat dconf-szerkesztővel. Különösen az org.gnome.desktop.thumbnail_cache.maximum_age és az org.gnome.desktop.thumbnail_cache.maximum_size kulcsokat nézze meg. Bizonyos alkalmazások (mint például az F-Spot) automatikusan nagymértékben növelhetik ezeket a beállításokat.